497.05 ORDNI LI JWAQQAF L-AĠENZIJA NAZZJONALI GĦAL EŻAMIJIET L-AVVIŻ LEGALI 324 tal-2012. L-AVVIŻ LEGALI 324 tal-2012. 1. Titolu. It-titolu dan l-Ordni huwa l-Ordni li Jwaqqaf l-Aġenzija Nazzjonali għal Eżamijiet. Tifsir. 2. F’dan Ordni, kemm-il darba r-rabta tal-kliem ma tfissirx xort’oħra- "Aġenzija " tfisser l-Aġenzija Nazzjonali għal Eżamijiet; " Att " tfisser l-Att dwar l-Amministrazzjoni Pubblika; Kap. 497. Kap. 497. " Ministru " tfisser il-Ministru responsabbli għall-edukazzjoni; "provditur " għandha l-istess tifsira mogħtija lilha fl-artikolu 63 tal-Att dwar l-Edukazzjoni; Kap. 327. Kap. 327. " Segretarju Permanenti " tfisser is-Segretarju Permanenti responsabbli għall-edukazzjoni; " l-Uffiċjal Eżekuttiv Prinċipali " tfisser ir-Reġistratur tal-Eżamijiet skont l-artikolu 125 tal-Att dwar l-Edukazzjoni. 3. (1) Għandu jkun hemm Aġenzija, li tkun magħrufa bħala l-Aġenzija Nazzjonali għal Eżamijiet, li għandha twettaq il-funzjonijiet relatati mal-provvista tal-eżamijiet f’Malta. (2) Kap. 327. Kap. 327. L-Aġenzija għandha tassumi ir-responsabbiltajiet li qabel kienu vestiti fid-Dipartiment tal-Eżamijiet u għandu jkollha l-funzjonijiet vestiti fir-Reġistratur tal-Eżamijiet kif previst fl-artikolu 125 tal-Att dwar l-Edukazzjoni. Jkollha dak ir-Reġistratur tal-Eżamijiet bħala l-Uffiċjal Eżekuttiv Prinċipali tagħha. (3) Fl-eżekuzzjoni tal-funzjonijiet, l-Aġenzija jkollha dawn l-obbligi li ġejjin: (a) skont l-artikolu 125 tal-Att dwar l-Edukazzjoni, il-provvista u l-amministrazzjoni tal-eżamijiet li jkunu parti mir-responsabbilitajiet tagħha u dawk li jkunu delegati lilha permezz ta’ ftehim magħmul ma’ provdituri lokali jew barranin jew ma’ korpi tal-eżamijiet barranin; (b) fejn dan ikun applikabbli, il-ħruġ ta’ riżultati u rikonoxximenti lil kandidati li jagħmlu l-eżamijiet; (ċ) l-adozzjoni ta’ strumenti ta’ ftehim ma’ provdituri lokali jew barranin u ma’ korpi tal-eżamijiet barranin, liema strumenti għandhom jistabbilixxu u jirregolaw is-servizzi dwar l-eżamijiet li dawn ikunu jeħtieġu mill-Aġenzija; (d) it-twaqqif u ż-żamma ta’ kuntatti u r-relazzjonijiet ta’ ħidma ma’ msieħba strateġiċi lokali u barranin u ma’ partijiet interessati, fosthom provdituri, u korpi tal-eżamijiet u tal-assessjar, u dan sabiex iġġib ’il quddiem l-għanjiet tal-Aġenzija; (e) it-twaqqif ta’ dawk il-kumitati li jkunu meħtieġa fl-eżekuzzjoni tal-funzjonijiet tagħha; (f) it-twaqqif u t-tħaddim ta’ politika ta’ kontroll u assikurazzjoni ta’ kwalità, f’dak li għandu x’jaqsam mal-funzjonijiet u l-obbligi tagħha; (g) it-twaqqif, l-iżvilupp kontinwu u l-monitoraġġ ta’ politika li għandha x’taqsam mal-funzjonijiet u l-obbligi tagħha; (h) Kap. 327. Kap. 327. it-twettieq ta’ riċerka li tkun meħtieġa sabiex ġġib ’il quddiem l-għanjiet tal-Aġenzija; u (i) ir-regolamentazzjoni ġenerali tal-proċeduri tagħha, sakemm ma’ tmurx kontra d-dispożizzjonijiet tal-Att dwar l-Edukazzjoni, tal-Att, u ta’ dan l-Ordni. 4. Assenjazzjoni ta’ uffiċjali pubbliċi u responsabbiltajiet. (1) Uffiċjali pubbliċi assenjati mal-Aġenzija għandhom jitqiesu li huma assenjati mal-Aġenzija skont l-artikolu 43 tal-Att. (2) L-Aġenzija għandha, mid-data tal-bidu fis-seħħ ta’ dan l-Ordni, tassumi responsabbilità tal-attiv, l-passiv, u l-obbligi kollha li qabel kienu jaqgħu taħt ir-responsabbilità tad-Dipartiment tal-Eżamijiet jew ta’ korpi oħra li jaġixxu f’ismu. 5. Il-Ministru responsabbli għall-Aġenzija. (1) Il-Ministru responsabbli għall-Aġenzija għandu jkun il-Ministru responsabbli għall-Edukazzjoni. (2) Is-Segretarju Permanenti fil-Ministeru responsabbli għall-edukazzjoni għandu jissorvelja l-Aġenzija skont it-termini tal-artikolu 39 tal-Att: Iżda is-Segretarju Permanenti fil-Ministeru responsabbli għall-edukazzjoni jista’ jiġi assistit f’dik is-superviżjoni minn Segretarju Permanenti ieħor skont id-dispożizzjonijiet tal-artikolu 13(5) tal-Att: Iżda wkoll jekk il-Ministru, minbarra l-Prim Ministru, jassumi r-responsabbilità tal-Aġenzija, is-superviżjoni tagħha taqa’ taħt is-Segretarju Permanenti ta’ dak il-Ministeru. 6. L-Aġenzija għandha tiġi amministrata skont id-dispożizzjonijiet tal-Att dwar l-Amministrazzjoni Finanzjarja u l-Verifika, kemm-il darba ma jkunx speċifikat mod ieħor fil-Ftehim tal-Aġenzija bejn is-Segretarju Permanenti u l-Aġenzija, f’liema każ għandhom jgħoddu d-dispożizzjonijiet tal-Ftehim tal-Aġenzija. 7. L-operat tal-Aġenzija għandu jkun skont il-Ftehim tal-Aġenzija li għandu jiġi miftiehem bejn is-Segretarju Permanenti u l-Aġenzija. 8. Bord Konsultattiv. (1) Il-Ministru responsabbli għall-Aġenzija jista’ jwaqqaf bord konsultattiv sabiex jassisti lill-Uffiċjal Eżekuttiv Prinċipali fit-twettiq ta’ dmirijietu. (2) Bord konsultattivimwaqqaf skont dan l-artikolu għandu jkun jikkonsisti minn mhux inqas minn żewġ membri u mhux iktar minn erba’ membri li jinħatru mill-Ministru responsabbli għall-Aġenzija. (3) Ir-rimunerazzjoni li titħallas lill-membri tal-Bord Konsultattiv tal-Aġenzija għandha tkun skont kull direttiva u linjigwida li jistgħu jinħarġu mill-Aġenzija minn żmien għal żmien.